ઘટનાં અંગે વિગતે મળતી માહિતી અનુસાર લુવારા ગામ નજીક આવેલી ફાટક બાદ એકદમ ટુંકો અને સાંકડો વળાંક છે. ડ્રાઇવરે આ વળાંક પર બસ પરનો કાબુ ગુમાવતા બસ ત્રણ પ્લટી મારીને નજીકનાં ખાડામાં જઇ પડી હતી. અકસ્માત એટલો ગંભીર હતો કે બસ અને તેનું છાપરુ છુટા પડી ગયા હતા. અકસ્માતની સ્થાનિકોને જાણ થતા જ તેઓ દોડી આવ્યા હતા. રાહત અને બચાવ કાર્ય પહેલા સ્થાનિકો દ્વારા અને ત્યાર બાદ તંત્ર દ્વારા પુરજોશમાં આરંભી દેવાયું હતું. ઇજાગ્રસ્તોને અમરેલી સારવાર માટે ખસેડવામાં આવ્યા હતા.